את ההסבר לגבי עלויות התהליך, נתחיל באותה נקודה – היתרי בניה. חשוב לדעת שהוצאת ההיתר עולה כסף (כ-20 אלף ש"ח), אך מנגד למרות שמדובר בהשבחה של הנכס, אין צורך לשלם היטל השבחה.
בואו נעבור לחדר עצמו. בניית חדר ביטחון עולה בממוצע כ-120,000 ש"ח, כאשר המחיר משתנה בהתאם לגודל, סוג הדלת (דלת מתקדמת עשויה לעלות קרוב ל-5,000 ש"ח) והחלונות, וגורמים הנדסיים שיכולים להצריך עבודות נוספות, כמו חיזוק מבנים ועיבוי קירות. ככל שבונים יותר ממ"דים באותו בניין, כך עלות כל אחד מהם יורדת.
אפשרות נוספת שמוזילה את הבניה היא בחירה בממ"ק (מרחב מוגן קומתי) במקום בחדר עבור כל דירה בקומה.
גורם נוסף שיש לקחת בחשבון כאשר מחשבים עלויות, הוא התשלום לאנשי מקצוע אשר מלווים את הפרויקט, מה שמביא אותנו לנושא הבא.